31996R2470
L 335/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2470/96 НА СЪВЕТА
от 17 декември 1996 година
за удължаване срока на правната закрила на Общността на сортовете растения по отношение на картофите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 19, параграф 2 от него,
като взе предвид предложението на Комисията,
като има предвид, че е признато, че техническите трудности при отглеждането на картофи изискват разходи за изследователски дейности за дълъг период в сравнение с множество други селскостопански култури; като има предвид, че в допълнение, опитът на пазара е показал, че нов сорт картофи показва своята търговска стойност само в дългосрочен план, в сравнение със селскостопанските култури, изискващи също продължителни изследователски дейности; като има предвид, че поради тези причини еднакво възвръщане на вложените средства за изследователска дейност е възможно единствено на доста късен етап от защитата в сравнение с другите селскостопански култури;
като има предвид, че за да създаде правна рамка, позволяваща постигането на такова еднакво възстановяване на вложените средства, удължаването на първоначалния срок на правната закрила на Общността на сортовете растения с допълнителни пет години, в случая на картофите, е най-подходящата мярка;
като има предвид, че такова удължаване на срока следва да се прилага към всяка действаща правна закрила на Общността на сортовете растения, която е предоставена преди влизането в сила на настоящия регламент или която ще бъде предоставена в бъдеще, освен ако такава правна закрила не е надлежно отказана от титуляра или прекъсната с решение на Службата на Общността за сортовете растения;
като има предвид, че периодът на удължаване следва да бъде намален, ако националното право на собственост или права по отношение на същия сорт е или е било в сила в държавата-членка преди даването на правната закрила на Общността на сортовете растения и, съответно, би позволило на производителя на картофи да се възползва от този сорт; като има предвид, че вече е предвиден сравним принцип, съгласно преходните разпоредби на член 116 от Регламент (ЕО) № 2100/94,
ПРИЕ НАСТОЯЩИЯ РЕГЛАМЕНТ:
Член 1
1. Срокът на правната закрила на Общността на сортовете растения, предвиден в член 19, параграф 1 от Регламент (ЕО) № 2100/94, се удължава по отношение на сортовете картофи с допълнителни пет години, без да се засягат разпоредбите на член 116, параграф 4, четвърто тире от посочения регламент.
2. В случай на сортове, за които националната правна закрила на сортовете растения е била предоставена преди предоставянето на правна закрила на Общността на сортовете растения, но към които не се прилага член 116, параграф 4, четвърто тире на посочения регламент, удължаването, посочено в параграф 1, се намалява с най-дългия период в пълни години, през които всяко дадено национално право на собственост или права са били в сила в държава-членка по отношение на същия сорт, преди предоставянето на правна закрила на Общността на сортовете растения.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1996 година.